pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"ทรงพระเจริญ"
วันศุกร์ที่ 2 เมษายน 2564
"ทรงพระเจริญ"
๒ เมษายน วันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รัฐบาลไทย-ข่าวทำเนียบรัฐบาล-เริ่มแล้ว! โครงการประกันภัยข้าวนาปี สร้างหลักประกันให้เกษตรกร
วันพฤหัสบดีที่ 1 เมษายน 2564
เริ่มแล้ว! โครงการประกันภัยข้าวนาปี สร้างหลักประกันให้เกษตรกร
...
การเพาะปลูก ต้องพึ่งพาสภาพดินฟ้าอากาศสูงและมีความเสี่ยงจากภัยธรรมชาติต่างๆ ครม. จึงมีมติเห็นชอบโครงการประกันภัยข้าวนาปี ปีการผลิต 2564 เพื่อรองรับต้นทุนในการปลูกข้าวให้แก่เกษตรกร โดยแบ่งการรับประกันภัยออกเป็น 2 ส่วน ได้แก่ ส่วนพื้นฐาน หรือ Tier 1 และส่วนภาคสมัครใจ หรือ Tier 2
.
รัฐบาลไทย-ข่าวทำเนียบรัฐบาล-นฤมล นำทัพถก พัฒนาทักษะฝีมือคนพิการ รองรับการประกอบอาชีพ
วันพฤหัสบดีที่ 1 เมษายน 2564
นฤมล นําทัพถก พัฒนาทักษะฝีมือคนพิการ รองรับการประกอบอาชีพ
- -
วันที่ 1 เมษายน 2564ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานเป็นประธานการประชุมหารือการจัดทําแผนพัฒนาทักษะฝีมือคนพิการรองรับการประกอบอาชีพ ครั้งที่ 2/2564 โดยมีหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงาน และนายนิยม สองแก้ว รองปลัดกระทรวงแรงงานเข้าร่วมประชุม ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน
ศาสตราจารย์ นฤมลกล่าวว่า ปัจจุบันคนพิการยังไม่ได้รับการพัฒนาทักษะมือให้ตรงตามความต้องการของสถานประกอบกิจการเท่าที่ควร เนื่องจากขาดหลักสูตรการฝึกหลักสูตรที่เหมาะสม เครื่องมือ อุปกรณ์ที่ช่วยในการทํางานที่ตรงตามประเภทของความพิการ ฐานข้อมูลด้านแรงงานเพื่อสนับสนุนการจ้างงาน การประชุมในวันนี้จึงเป็นการจัดทําแผนปฏิบัติการพัฒนาทักษะฝีมือคนพิการรองรับการประกอบอาชีพ เพื่อเป็นการบูรณาการการทํางานของหน่วยงานภาครัฐ สถานประกอบกิจการ และส่งเสริมการประกอบอาชีพอิสระ โดยสมาคมคนพิการ สถานประกอบกิจการ สถาบันการศึกษา และหน่วยงานที่เกี่ยวข้อง จะร่วมกันจัดทําหลักสูตรทั้งหาร upskill, reskill และ change skill ตามความเหมาะสมของคนพิการแต่ละประเภทและลักษณะของการทํางาน เพื่อให้คนพิการมีทักษะในการประกอบอาชีพและได้รับการจ้างงานมากขึ้น รองรับการทํางานในโลกยุคใหม่
ที่ประชุมได้เสนอแผนบูรณาการพัฒนาทักษะฝีมือคนพิการเพื่อรองรับการประกอบอาชีพรวม 61 โครงการ เป้าหมายกว่า 180,000 คน การพัฒนาคนพิการใน 3 ประเด็น ประกอบด้วย การพัฒนาทักษะคนพิการ การส่งเสริมการประกอบอาชีพและการจ้างงานคนพิการ และการพัฒนาศักยภาพคนพิการผ่านการแข่งขันฝีมือแรงงาน นอกจากนี้ยังมีโครงการขับเคลื่อนการดําเนินงานประจําปีงบประมาณ พ.ศ. 2564 – พ.ศ. 2565 จํานวน 4 โครงการ ประกอบด้วย โครงการพัฒนาคุณภาพผลิตภัณฑ์ชุมชนและส่งเสริมการตลาดผ่านช่องทางออนไลน์ โครงการส่งเสริมอาชีพการปลูกฮอปส์ (HOPS) เพื่อพัฒนาอาชีพคนพิการทางการเคลื่อนไหวหรือร่างกาย โครงการพัฒนาทักษะมีมือครอบครัวคนพิการทางสติปัญญาเพื่อส่งเสริมการประกอบอาชีพ และโครงการส่งเสริมการประกอบอาชีพธุรกิจสําหรับบุคคลออทิสติกและครอบครัว ซึ่งจะนําไปสู่การสนับสนุนและพัฒนาศักยภาพคนพิการอย่างเป็นรูปธรรม
รมช.แรงงานกล่าวเพิ่มเติมว่า การให้ความช่วยเหลือและดูแลคนพิการ ไม่ได้ดําเนินการเพียงเรื่องการฝึกอบรมและการจ้างงานเท่านั้น การส่งเสริมด้าน CSR ก็เป็นอีกกิจกรรมที่สําคัญ ซึ่งจะมีการแถลงข่าว การเชิญชวนสถานประกอบกิจการ ร่วมทํา CSR เพื่อคนพิการ ในวันที่ 2 เมษายน นี้ ที่กรมพัฒนาฝีมือแรงงาน และคาดว่า จะมีการจัดสัมมนาขึ้นในวันที่ 22 เมษายน 2564 ภายใต้ชื่องาน "เสริมฝีมือ สร้างสุข ให้อาชีพ คนพิการ"
“ความร่วมมือทุกภาคส่วนที่ได้เล็งเห็นถึงศักยภาพของคนพิการ และร่วมสร้างโอกาสให้คนพิการได้มีส่วนร่วมในสังคมอย่างเท่าเทียม จะเป็นส่วนหนึ่งในการจ้างงานและการประกอบอาชีพอิสระที่ยั่งยืน ทําให้มีรายได้ที่มั่นคงและมีคุณภาพชีวิตที่ดีขึ้นต่อไป”รมช.แรงงานกล่าวทิ้งท้าย
รัฐบาลไทย-ข่าวทำเนียบรัฐบาล-สรรพสามิตรับฟังความคิดเห็นภาคีเครือข่ายชาวไร่ยาสูบ ในประเด็น “โครงสร้างภาษี จ่ายเงินชดเชย และปลูกพืชทดแทน”
วันพฤหัสบดีที่ 1 เมษายน 2564
สรรพสามิตรับฟังความคิดเห็นภาคีเครือข่ายชาวไร่ยาสูบ ในประเด็น “โครงสร้างภาษี จ่ายเงินชดเชย และปลูกพืชทดแทน”
ภาคีเครือข่ายชาวไร่ยาสูบแห่งประเทศไทยเข้าพบอธิบดีกรมสรรพสามิตเพื่อหารือเรื่อง ขอให้เร่งรัดการจ่ายเงินชดเชยสําหรับผลกระทบจากการลดปริมาณการรับซื้อใบยาสูบของการยาสูบแห่งประเทศไทย สําหรับฤดูกาลผลิต 2562/2563 และขอให้โครงสร้างภาษีบุหรี่ใหม่
นายลวรณ แสงสนิท อธิบดีกรมสรรพสามิต เปิดเผยว่า วันนี้ (31 มีนาคม 2564) ภาคีเครือข่ายชาวไร่ยาสูบแห่งประเทศไทย ซึ่งเป็นตัวแทนชาวไร่ยาสูบ จาก 15 จังหวัด ที่ได้รับผลกระทบจากการปรับโครงสร้างภาษีสรรพสามิตยาสูบตามพระราชบัญญัติภาษีสรรพสามิต พ.ศ. 2560 ขอเข้าพบเพื่อหารือเรื่อง ขอให้เร่งรัดการจ่ายเงินชดเชยสําหรับผลกระทบจากการลดปริมาณการรับซื้อใบยาสูบของการยาสูบแห่งประเทศไทย สําหรับฤดูกาลผลิต 2562/2563 และขอให้โครงสร้างภาษีบุหรี่ใหม่ มีผลกระทบต่อชาวไร่น้อยที่สุดและมีระยะเวลาเพียงพอในการปรับตัว นั้น
อธิบดีกรมสรรพสามิตกล่าวว่า การเร่งรัดขอให้การจ่ายเงินชดเชยนั้น กระทรวงการคลัง โดยกรมสรรพสามิตได้เสนอทบทวนโครงการให้ความช่วยเหลือเกษตรกรผู้เพาะปลูกและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทยฤดูกาลผลิต 2562/2563 ไปแล้ว เมื่อเดือนกุมภาพันธ์ที่ผ่านมา ซึ่งกระทรวงการคลังได้ให้ความเห็นชอบแล้ว โดยได้ขอจัดสรรงบกลางรายการเงินสํารองจ่ายเพื่อกรณีฉุกเฉินหรือจําเป็น ซึ่งขณะนี้อยู่ระหว่างการพิจารณา ของสํานักงบประมาณ และสําหรับการพิจารณาปรับโครงสร้างภาษียาสูบจําเป็นต้องพิจารณาปัจจัยต่าง ๆ อย่างรอบคอบ เช่น นโยบายด้านสาธารณสุข แนวทางป้องกันสินค้าผิดกฎหมาย ผลกระทบต่อเกษตรกรและอุตสาหกรรม และรายได้ของรัฐบาล ซึ่งปัจจุบันกระทรวงการคลังโดยกรมสรรพสามิตกําลังพิจารณาโครงสร้างภาษียาสูบที่เหมาะสมเป็นธรรมและเกิดประโยชน์สูงสุดแก่ประเทศ
อธิบดีกรมสรรพสามิตกล่าวเพิ่มเติมว่าในกรณีการปลูกพืชทดแทน กรมสรรพสามิต จะแต่งตั้งกรรมการพิจารณาแนวทางการส่งเสริมเกษตรกรให้เพาะปลูกพืชชนิดอื่นทดแทนการปลูกยาสูบเพิ่มเติม โดยเพิ่มผู้แทนเกษตรกรผู้ปลูกต้นยาสูบร่วมเป็นกรรมการด้วย เพื่อให้คณะกรรมการ มีข้อมูลที่ครบถ้วนในการพิจารณาหาข้อสรุปให้ได้โดยเร็วต่อไป
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-จ่ายค่าตอบแทน อสม. ต่อ 3 เดือน
วันพฤหัสบดีที่ 1 เมษายน 2564
จ่ายค่าตอบแทน อสม. ต่อ 3 เดือน
...
ยินดีกับพี่น้องชาว อสม. ผู้ที่เป็นกําลังสําคัญในการเฝ้าระวังป้องกันการแพร่ระบาดโรคโควิด-19 ล่าสุด ครม. เห็นชอบโครงการค่าตอบแทน เยียวยา ชดเชยและเสี่ยงภัย สําหรับการปฏิบัติงานของอาสาสมัครสาธารณสุขประจําหมู่บ้าน (อสม.) ในการเฝ้าระวัง ป้องกันและควบคุมโรคติดเชื้อไวรัสโคโรนา 2019 ในชุมชน ซึ่งจะทําให้ชาว อสม. จํานวน 1,039,729 คน และ อสส. 10,577 คน รวมทั้งสิ้น 1,050,306 คน ได้รับเงินค่าป่วยการในการปฏิบัติหน้าที่อีก 3 เดือน (เม.ย. – มิ.ย. 2564) วงเงินรวมไม่เกิน 1,575.4590 ล้านบาท
.
ซึ่งเงินจํานวนดังกล่าว จะช่วยสนับสนุนบทบาทของชาว อสม. และ อสส. ในการสื่อสาร ให้ความรู้ สร้างความเข้าใจเกี่ยวกับวัคซีนป้องกันโรคโควิด-19 รวมถึงสํารวจ และติดตามอาการประชาชนกลุ่มเป้าหมายที่ได้รับวัคซีนในชุมชน นอกจากนี้ จะเร่งฉีดวัคซีนโควิด -19 แก่ชาวอสม. และ อสส. ทุกราย เพื่อลดความเสี่ยงในการปฏิบัติหน้าที่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงกลาโหม กล่าวแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจำปีงบประมาณ พ. ศ. 2564 ครั้งที่ 2
วันพฤหัสบดีที่ 1 เมษายน 2564
ปลัดกระทรวงกลาโหม กล่าวแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ พ. ศ. 2564 ครั้งที่ 2
และพิธีรายงานตัวของนายทหารสัญญาบัตรที่ได้รับพระกรุณาโปรดเกล้าโปรดกระหม่อมย้ายเข้ามารับราชการในสํานักงานปลัดกระทรวงกลาโหม
พลเอก ณัฐ อินทรเจริญ ปลัดกระทรวงกลาโหม เป็นประธานในพิธีแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ พ. ศ. 2564 ครั้งที่ 2 และพิธีรายงานตัวของนายทหารสัญญาบัตรที่ได้รับพระกรุณาโปรดเกล้าโปรดกระหม่อมย้ายเข้ามารับราชการในสํานักงานปลัดกระทรวงกลาโหม ซึ่งมีนายทหารสัญญาบัตร สํานักงานปลัดกระทรวงกลาโหม ได้รับพระราชทานยศทหารชั้นนายพล ประจําปีงบประมาณ พ. ศ. 2564 ครั้งที่ 2 รวม 50 นาย รวมทั้งนายทหารสัญญาบัตรที่ได้รับพระกรุณาโปรดเกล้าโปรดกระหม่อมย้ายเข้ามารับราชการในสํานักงานปลัดกระทรวงกลาโหม จํานวน 11 นาย
โอกาสนี้ปลัดกระทรวงกลาโหม ได้กล่าวแสดงความยินดี พร้อมทั้งให้โอกาสแก่นายทหารสัญญาบัตรที่ได้รับพระราชทานยศทหารชั้นนายพลทุกนายว่าท่านทั้งหลายได้รับพระราชทานยศสูงขึ้นก็ยิ่งต้องมีความรับผิดชอบมากขึ้น ขอให้ทุกท่านได้ใช้ความรู้ ความสามารถนํามาปฏิบัติหน้าที่ราชการสนองเบื้องพระยุคลบาทและนโยบายของกระทรวงกลาโหม โดยร่วมมือร่วมใจกันพัฒนาสํานักงานปลัดกระทรวงกลาโหมให้เป็นหน่วยงานที่มีศักยภาพและสามารถตอบสนองภารกิจได้อย่างมีประสิทธิภาพ และขอให้ทุกท่านปฏิบัติหน้าที่ราชการด้วยความซื่อสัตย์ มีความรับผิดชอบต่อหน้าที่ และเชื่อมั่นว่าสิ่งเหล่านี้จะนําพาให้ทุกท่านประสบความสําเร็จ มีความเจริญในหน้าที่ราชการต่อไป
รัฐบาลไทย-ข่าวทำเนียบรัฐบาล-ปิด! 3 เดือน ทะเลฝั่งอันดามัน ให้สัตว์น้ำฟักไข่
วันพฤหัสบดีที่ 1 เมษายน 2564
ปิด! 3 เดือน ทะเลฝั่งอันดามัน ให้สัตว์น้ําฟักไข่
...
เข้าสู่ช่วงฤดูวางไข่ของสัตว์ทะเลหลายชนิด กรมประมงจึงประกาศใช้มาตรการบริหารจัดการทรัพยากรสัตว์น้ําในฤดูสัตว์น้ํามีไข่ วางไข่ เลี้ยงตัวอ่อนฝั่งทะเลอันดามันประจําปี 2564 โดยปิดทะเลฝั่งอันดามัน ใน 4 จังหวัด ได้แก่ ภูเก็ต พังงา กระบี่ และตรัง เป็นเวลา 3 เดือน คือ ระหว่างวันที่ 1 เม.ย. – 30 มิ.ย. 64 ครอบคลุมพื้นที่ 5,000 ตร.กม. ให้สัตว์น้ําได้มีเวลาวางไข่และฟูมฟักตัวอ่อนจนเติบโตโดยไม่ถูกรบกวน
.
หากใครฝ่าฝืนทําประมงในพื้นที่ มีโทษ ปรับตั้งแต่ 5,000 บาท – 30 ล้านบาท ขึ้นกับขนาดของเรือประมง หรือปรับ 5 เท่าของมูลค่าสัตว์น้ําที่ได้จากการทําประมง แล้วแต่จํานวนใดจะสูงกว่า
.
ผลจากการใช้มาตรการนี้ ในปีที่ผ่านมา พบว่าสัตว์น้ํามีจํานวนมากขึ้นเรื่อยๆ โดยเฉพาะในเดือน พ.ค. มีความหนาแน่นสูงสุด คือ 690 ตัว ต่อ 10 ตร.ม. เป็นผลดีต่อชาวประมง เพราะได้ผลผลิตจากการทําประมงสูงขึ้นทุกปีด้วย ถือเป็นการสร้างสมดุลระหว่างการอนุรักษ์กับการใช้ประโยชน์ ให้ความอุดมสมบูรณ์อยู่คู่ทะเลไทยอย่างยั่งยืน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธอส. ขยายเวลาให้ชำระเงินกู้งวดเดือนมีนาคม 2564 ถึงวันศุกร์ที่ 2 เมษายน 2564
วันพฤหัสบดีที่ 1 เมษายน 2564
ธอส. ขยายเวลาให้ชําระเงินกู้งวดเดือนมีนาคม 2564 ถึงวันศุกร์ที่ 2 เมษายน 2564
นาคารอาคารสงเคราะห์ (ธอส.) ประกาศขยายระยะเวลาให้ลูกค้าสินเชื่อของธนาคาร สามารถชําระเงินกู้ตามจํานวนที่ต้องชําระรายเดือน สําหรับงวดเดือนมีนาคม 2564 เพิ่มขึ้นไปอีก 2 วัน คือ ระหว่างวันที่ 1-2 เมษายน 2564
ธนาคารอาคารสงเคราะห์ (ธอส.) ประกาศขยายระยะเวลาให้ลูกค้าสินเชื่อของธนาคาร สามารถชําระเงินกู้ตามจํานวนที่ต้องชําระรายเดือน สําหรับงวดเดือนมีนาคม 2564 เพิ่มขึ้นไปอีก 2 วัน คือ ระหว่างวันที่ 1-2 เมษายน 2564 โดย ธอส. จะไม่นับว่าเป็นการชําระล่าช้าแต่อย่างใด ทั้งนี้ ธอส. ยังอํานวยความสะดวกให้กับลูกค้าในการชําระเงินกู้ในหลากหลายช่องทางอิเล็กทรอนิกส์ทุกประเภทของ ธอส. ได้แก่ Mobile Application : GHB ALL และ www.ghbank.co.th โดย Scan QR Code สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และศูนย์ลูกค้าสัมพันธ์ (Call Center) โทร 0-2645-9000
รัฐบาลไทย-ข่าวทำเนียบรัฐบาล-ดีอีเอส สั่งการ NT หนุนไวไฟ-ซีซีทีวี อำนวยความสะดวก รพ.สนามสู้โควิด
วันจันทร์ที่ 19 เมษายน 2564
ดีอีเอส สั่งการ NT หนุนไวไฟ-ซีซีทีวี อํานวยความสะดวก รพ.สนามสู้โควิด
ดีอีเอส สั่งการ NT หนุนไวไฟ-ซีซีทีวี อํานวยความสะดวก รพ.สนามสู้โควิด
“ชัยวุฒิ”รมว.ดีอีเอสสั่งการบมจ.โทรคมนาคมแห่งชาติ(NT)รุดสนับสนุนภารกิจป้องกันการแพร่ระบาดโควิด-19ลงพื้นที่ติดตั้งระบบอินเทอร์เน็ตไวไฟไอพีโฟนและซีซีทีวีให้โรงพยาบาลสนามทั่วไทยพร้อมประสานงานให้โอเปอเรเตอร์ร่วมติดตั้ง
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากความจําเป็นเร่งด่วนที่ต้องมีการจัดตั้งโรงพยาบาลสนามในหลายพื้นที่ทั่วประเทศเพื่อรองรับการรักษาผู้ป่วยโควิด-19และเป็นการป้องกันการแพร่ระบาดจึงได้มอบหมายให้นางสาวอัจฉรินทร์พัฒนพันธ์ชัยปลัดกระทรวงดิจิทัลฯประสานงานไปยังบมจ.โทรคมนาคมแห่งชาติ(NT)ให้ดําเนินการสนับสนุนติดตั้งระบบInternet Wi-Fiระบบโทรศัพท์IP Phoneรวมถึงระบบกล้องวงจรปิด(CCTV)ให้บริการกับเจ้าหน้าที่บุคลากรทางการแพทย์และผู้ติดเชื้อโควิด-19ได้ใช้ในการติดต่อสื่อสารโดยพร้อมอํานวยความสะดวกในการใช้งานให้กับรพ.สนามทุกแห่งที่แจ้งความประสงค์เข้ามาที่NT
โดยนับตั้งแต่สถานการณ์ระบาดโควิดรอบล่าสุดเริ่มแพร่กระจายเป็นวงกว้างมากขึ้นNTได้เข้าไปสนับสนุนภารกิจของบุคลากรทางการแพทย์ทั้งในส่วนของรถพยาบาลเคลื่อนที่และหน่วยคัดกรองผู้ป่วยรพ.สนามรวมถึงสถานกักกันโรคแห่งรัฐ(SQ)สําหรับผู้ที่เดินทางมาจากต่างประเทศดําเนินการไปแล้วในหลายจังหวัดได้แก่เชียงใหม่น่านพิษณุโลกประจวบคีรีขันธ์เป็นต้น
และล่าสุดระหว่างวันที่17 -18เม.ย.ที่ผ่านมาได้เข้าไปช่วยติดตั้งและประสานงานอีกหลายจังหวัดได้แก่
1.รพ.มหาวิทยาลัยแม่ฟ้าหลวงจ.เชียงรายรองรับประมาณ200เตียง
2.รพ.สนามมรภ.ราชนครินทร์จ.ฉะเชิงเทราประมาณ250เตียง
3.รพ.สนามมรภ.ร้อยเอ็ดจ.ร้อยเอ็ดประมาณ200-250เตียง
4.รพ.สนามมหาวิทยาลัยสงขลานครินทร์วิทยาเขตหาดใหญ่รองรับ200เตียง
5.รพ.มหาวิทยาลัยพะเยารองรับวอร์ดคนไข้ชั้น2และโถงทางเดิน
6.รพ.สมุทรปราการมรภ.ธนบุรีสมุทรปราการทํารพ.สนามกับHospitel
7.รพ.ผู้สูงอายุบางขุนเทียนขยายเตียงเพิ่ม500เตียง
8.รพ.สนามเอราวัณ1บางบอนของกทม.
9.รพ.สนามของรพ.กลาง
10.รพ.สนามของรพ.วชิรพยาบาลและ
11.รพ.สนามจ.ขอนแก่นตั้งที่อบจ.ขอนแก่น
ทั้งนี้หน่วยงานสาธารณสุขและรพ.สนามที่มีความต้องการให้NTเข้าไปสนับสนุนการติดตั้งระบบสื่อสารอินเทอร์เน็ตและCCTVในภารกิจป้องกันการแพร่ระบาดของเชื้อโควิด-19สามารถติดต่อเข้ามาได้ที่บมจ.โทรคมนาคมแห่งชาติ(NT)โทร. 02-5001111
“ภารกิจดังกล่าวเป็นงานหนึ่งที่กระทรวงดิจิทัลฯสนับสนุนได้อีกทั้งยังจะช่วยประสานงานกับผู้ให้บริการมือถือและผู้ให้บริการอินเทอร์เน็ตเข้ามาช่วยติดตั้งWi-Fiที่รพ.สนามให้อีกด้วยท้ายสุดนี้กระทรวงฯและหน่วยงานในสังกัดรวมถึงNTขอเป็นกําลังใจให้เจ้าหน้าที่และผู้ป่วยผ่านพ้นวิกฤตนี้โดยเร็ว”นายชัยวุฒิกล่าว
************
รัฐบาลไทย-ข่าวทำเนียบรัฐบาล-พม. เชิญชวนบริจาคสิ่งของจำเป็น ช่วยเหลือกลุ่มเปราะบาง คนพิการ และผู้ป่วยติดเตียง  ที่เดือดร้อนจากโรคโควิด-19 ระลอกใหม่
วันจันทร์ที่ 19 เมษายน 2564
พม. เชิญชวนบริจาคสิ่งของจําเป็น ช่วยเหลือกลุ่มเปราะบาง คนพิการ และผู้ป่วยติดเตียง  ที่เดือดร้อนจากโรคโควิด-19 ระลอกใหม่
พม. เชิญชวนบริจาคสิ่งของจําเป็น ช่วยเหลือกลุ่มเปราะบาง คนพิการ และผู้ป่วยติดเตียงที่เดือดร้อนจากโรคโควิด-19 ระลอกใหม่
วันนี้ (19 เม.ย. 64) เวลา 12.30 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ ที่ขยายวงกว้างในพื้นที่หลายจังหวัดทั่วประเทศและส่งผลกระทบต่อประชาชนอย่างต่อเนื่อง โดยเฉพาะกลุ่มเปราะบางทั้ง เด็ก เยาวชน คนพิการ ผู้สูงอายุ และผู้ด้อยโอกาสในสังคม ซึ่งเป็นกลุ่มเป้าหมายของกระทรวง พม. ทั้งนี้ ตนจึงได้กําชับให้ทุกหน่วยงานสังกัดกระทรวง พม. ในทุกจังหวัดทั่วประเทศ เร่งช่วยเหลือกลุ่มเปราะบางที่ประสบปัญหาความเดือดร้อนอย่างเต็มที่ตามภารกิจของกระทรวง พม. พร้อมทั้งบูรณาการความร่วมมือกับภาคีเครือข่ายทั้งภาครัฐ ภาคเอกชน และภาคประชาสังคม รวมทั้งประชาชนและอาสาสมัครพัฒนาสังคมและความมั่นคงของมนุษย์ (อพม.) ในพื้นที่
นายจุติ กล่าวว่า สําหรับช่วงวันหยุดยาวของเทศกาลสงกรานต์ กระทรวง พม. โดย อพม. ในพื้นที่จังหวัดต่างๆ ได้เข้าสํารวจชุมชนและตรวจสอบกลุ่มเปราะบาง พบว่า มีผู้ประสบความยากลําบากเพิ่มมากขึ้นจากการแพร่ระบาดของโรคโควิด-19 ระลอกใหม่ รวมไปถึงเรื่องของการขาดแคลนอาหาร ยา น้ําดื่ม นม และผ้าอ้อม เป็นต้น ทั้งนี้ กระทรวง พม. จึงขอเชิญชวนประชาชนร่วมบริจาคอาหารและสิ่งของที่จําเป็นสําหรับกลุ่มเปราะบางทั้งเด็ก คนพิการ ผู้สูงอายุ และผู้ป่วยติดเตียง อาทิ น้ําดื่ม บะหมี่กึ่งสําเร็จรูป ผ้าอ้อมสําหรับเด็กแรกเกิด คนพิการ และผู้สูงอายุ นมสําหรับเด็กและผู้ใหญ่ เป็นต้น ซึ่งกระทรวง พม.โดยพัฒนาสังคมและความมั่นคงของมนุษย์จังหวัด (พมจ.) ทุกจังหวัด จะได้นําของบริจาคพร้อมทั้งอาหารปรุงสุก ไปมอบให้กับกลุ่มเปราะบางที่ไม่สามารถช่วยเหลือตนเองได้ และต้องการความช่วยเหลืออย่างเร่งด่วน
นายจุติ กล่าวเพิ่มเติมว่า สําหรับประชาชนที่ต้องการร่วมบริจาคสิ่งของและเงิน เพื่อช่วยเหลือกลุ่มเปราะบาง สามารถบริจาคได้ที่ ศูนย์รับบริจาคกระทรวง พม. อาคารกรมพัฒนาสังคมและสวัสดิการ กระทรวง พม. หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-สรรพากรแจ้งยื่นแบบฯ ภาษีเงินได้หัก ณ ที่จ่าย และภาษีมูลค่าเพิ่มผ่านอินเทอร์เน็ต ได้รับสิทธิขยายเวลาถึงสิ้นเดือนของเดือนที่ยื่นแบบ ลดความเสี่ยง COVID-19 และเพิ่มสภาพคล่องทางการเงิน
วันจันทร์ที่ 19 เมษายน 2564
สรรพากรแจ้งยื่นแบบฯ ภาษีเงินได้หัก ณ ที่จ่าย และภาษีมูลค่าเพิ่มผ่านอินเทอร์เน็ต ได้รับสิทธิขยายเวลาถึงสิ้นเดือนของเดือนที่ยื่นแบบ ลดความเสี่ยง COVID-19 และเพิ่มสภาพคล่องทางการเงิน
กรมสรรพากรแนะนําให้ผู้ประกอบการยื่นแบบฯ ภาษีเงินได้หัก ณ ที่จ่าย และภาษีมูลค่าเพิ่ม ผ่านอินเทอร์เน็ตที่ www.rd.go.th เพราะได้รับสิทธิขยายเวลายื่นแบบและชําระภาษีได้นานถึงสิ้นเดือนของเดือนที่ต้องยื่นแบบฯ และช่วยให้ผู้ประกอบการมีสภาพคล่องทางการเงินนานขึ้น
กรมสรรพากรแนะนําให้ผู้ประกอบการยื่นแบบฯ ภาษีเงินได้หัก ณ ที่จ่าย และภาษีมูลค่าเพิ่ม ผ่านอินเทอร์เน็ตที่ www.rd.go.th เพราะได้รับสิทธิขยายเวลายื่นแบบและชําระภาษีได้นานถึงสิ้นเดือนของเดือนที่ต้องยื่นแบบฯ และช่วยให้ผู้ประกอบการมีสภาพคล่องทางการเงินนานขึ้น ทั้งยังสะดวก ปลอดภัยไม่ต้องเดินทาง เว้นระยะห่างทางสังคม (Social Distancing) ป้องกันการแพร่ระบาดของ COVID - 19 ได้อีกด้วย
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี(กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “หลังจากที่คณะรัฐมนตรีได้มีมติเมื่อวันที่ 26 มกราคม 2564 เห็นชอบการขยายเวลาการยื่นแบบฯ และชําระภาษีเงินได้หัก ณ ที่จ่าย (แบบ ภ.ง.ด. 1 แบบ ภ.ง.ด. 2 แบบ ภ.ง.ด.3 แบบ ภ.ง.ด. 53 และแบบ ภ.ง.ด. 54) และภาษีมูลค่าเพิ่ม (แบบ ภ.พ.30 และแบบ ภ.พ.36) เฉพาะผู้ที่ยื่นแบบแสดงรายการภาษีผ่านอินเทอร์เน็ต โดยสามารถยื่นแบบฯ และชําระภาษีได้จนถึงวันสุดท้ายของเดือนที่ต้องยื่นแบบฯ ปรากฏว่ามีผู้ประกอบการเลือกเข้าใช้บริการยื่นแบบฯ ภาษีเงินได้หัก ณ ที่จ่าย และภาษีมูลค่าเพิ่ม ผ่านอินเทอร์เน็ตเพิ่มมากขึ้น ช่วยให้ผู้ประกอบการทั้งที่เป็นนิติบุคคลและบุคคลธรรมดา ที่กําลังได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID - 19) อยู่ในขณะนี้ มีสภาพคล่องทางการเงินและมีความคล่องตัวทางการเงินมากขึ้น เนื่องจากได้รับสิทธิขยายเวลาการยื่นแบบฯ และชําระภาษีได้นานถึงสิ้นเดือนของเดือนที่ต้องยื่นแบบฯ”
โฆษกกรมสรรพากร กล่าวเพิ่มเติมว่า “จากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ที่กําลังระบาดในขณะนี้ กรมสรรพากรมีความห่วงใยผู้ประกอบการและผู้เสียภาษี จึงขอเชิญชวนให้ใช้บริการ ทําธุรกรรมภาษีที่บ้าน หรือ TAX from Home ที่เว็บไซด์กรมสรรพากร www.rd.go.th ซึ่งใช้งานง่าย สะดวก ปลอดภัย ไม่ต้องเดินทาง เว้นระยะห่างทางสังคม (Social Distancing) ช่วยลดและป้องกันการแพร่ระบาดของโรคติดเชื้อไวรัสโคโรนา 2019 (COVID - 19) ได้เป็นอย่างดี”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-รมว.พม. หารือ ผวจ.อำนาจเจริญ มุ่งขับเคลื่อนเป็นเมืองธรรมเกษตร  เขตพัฒนาเศรษฐกิจพอเพียง เส้นทางการค้าสู่อาเซียน
วันจันทร์ที่ 19 เมษายน 2564
รมว.พม. หารือ ผวจ.อํานาจเจริญ มุ่งขับเคลื่อนเป็นเมืองธรรมเกษตร  เขตพัฒนาเศรษฐกิจพอเพียง เส้นทางการค้าสู่อาเซียน
รมว.พม. หารือ ผวจ.อํานาจเจริญ มุ่งขับเคลื่อนเป็นเมืองธรรมเกษตร เขตพัฒนาเศรษฐกิจพอเพียง เส้นทางการค้าสู่อาเซียน
วันนี้ (19 เม.ย. 64) เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้นายทวีป บุตรโพธิ์ ผู้ว่าราชการจังหวัดอํานาจเจริญ เข้าพบ เพื่อหารือแนวทางการพัฒนาจังหวัดอํานาจเจริญและการเสนอของบประมาณโครงการพัฒนาและเสริมสร้างความเข้มแข็งของเศรษฐกิจฐานราก ณ ห้องประชุมชั้น 9 กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯ
นายจุติ กล่าวว่า ตามที่พลเอกประยุทธ์ จันทร์โอชา นายกรัฐมนตรี มอบหมายให้รัฐมนตรีรับผิดชอบแนวคิดการขับเคลื่อนไทยไปด้วยกันระดับพื้นที่จังหวัด เพื่อให้การพัฒนาและแก้ปัญหาในระดับจังหวัดสามารถขับเคลื่อนไปได้โดยเร็วรวมทั้งการใช้ทรัพยากรในพื้นที่ได้อย่างมีประสิทธิภาพ ซึ่งตนในฐานะ รมว.พม. ได้รับมอบหมายให้รับผิดชอบจังหวัดอํานาจเจริญ จังหวัดยโสธร และจังหวัดพิษณุโลก สําหรับวันนี้ ตนได้หารือกับผู้ว่าราชการจังหวัดอํานาจเจริญเกี่ยวกับแนวทางการพัฒนาจังหวัดอํานาจเจริญและการเสนอของบประมาณโครงการพัฒนาและเสริมสร้างความเข้มแข็งของเศรษฐกิจฐานราก โดยพบว่า มีการวางเป้าหมายการพัฒนาจังหวัดอํานาจเจริญให้เป็นเมืองธรรมเกษตร เขตพัฒนาเศรษฐกิจพอเพียง เส้นทางการค้าสู่อาเซียน โดยมีเป้าหมาย ดังนี้ 1. ให้เกษตรกรในจังหวัดอํานาจเจริญ ปรับเปลี่ยนวิธีคิดและวิถีการผลิตเป็นแบบ "ธรรมเกษตร" ซึ่งเป็นการทําการเกษตรที่ยึดหลักของคุณธรรม เห็นคุณค่าของชีวิต มีจิตสํานึกในการหวงแหนและอนุรักษ์ทรัพยากรธรรมชาติสิ่งแวดล้อม มีการพัฒนาตนเองโดยวิธีการเรียนรู้ด้วยตนเอง เพื่อให้มีความรู้ความสามารถในการตํารงชีวิตอย่างมีความสุข มีจิตใจที่ดีงาม เอื้อเฟื้อเผื่อแผ่และมีจิตใจสาธารณะจากการเกษตรที่เกื้อกูลธรรมชาติ 2. การส่งเสริมจังหวัดอํานาจเจริญให้เป็นเขตพัฒนาเศรษฐกิจพอเพียง โดยสนับสนุนกิจกรรมทางการเกษตร และการดําเนินชีวิตของประชาชนในจังหวัด โดยยึดหลักปรัชญาของเศรษฐกิจพอเพียง และ 3. การพัฒนาโครงสร้างพื้นฐาน สิ่งอํานวยความสะดวกบริเวณชายแดน เชื่อมโยงการค้าการลงทุนในประเทศอาเซียนรองรับการเติบโตของเศรษฐกิจชายแดนในอนาคต รวมทั้งส่งเสริมให้มีการนํานวัตกรรมและเทคโนโลยีที่ทันสมัยมาใช้ในการค้าขาย เพิ่มช่องทางการตลาดให้ผู้บริโภคทั้งชาวไทยและชาวต่างชาติสามารถติดต่อซื้อขายสินค้าได้ง่ายขึ้น นอกจากนี้ ยังมุ่งเน้นการพัฒนาจังหวัดให้เป็นแหล่งผลิตสินค้าเกษตรอินทรีย์ และสินค้าเกษตรปลอดภัย และผลิตภัณฑ์สมุนไพรที่มีคุณภาพ ได้มาตรฐาน สามารถเพิ่มรายได้ให้เกษตรกรมากยิ่งขึ้น
นายจุติ กล่าวเพิ่มเติมว่า ทั้งนี้ ตนได้เน้นย้ําผู้ว่าราชการจังหวัดอํานาจเจริญ ในเรื่องการจัดทํางบประมาณโครงการฯของจังหวัดให้เป็นไปตามยุทธศาสตร์ของรัฐบาล และตรงตามความต้องการของประชาชน เพื่อให้เกิดประโยชน์สูงสุด อาทิ ระบบการขนส่งสินค้าที่ดี การมีถนนในการเดินทางที่ดีเพื่อใช้อํานวยความสะดวกบริเวณชายแดน เชื่อมโยงการค้าการลงทุนในประเทศอาเซียนในอนาคต การสนับสนุนการเกษตรการปลูกข้าวและสมุนไพรที่ดี รวมถึงการมีน้ําใช้ที่เพียงพอทั้งด้านอุปโภคบริโภคและสําหรับด้านการเกษตร โดยใช้งบประมาณให้คุ้มค่าและนําไปจัดสรรให้ถึงประชาชนโดยเร็วที่สุด
รัฐบาลไทย-ข่าวทำเนียบรัฐบาล-สธ.-กทม. แจงรพ.สนามทุกแห่งมีแนวทางการจัดการความปลอดภัยและการป้องกันการแพร่เชื้อมาตรฐานเดียวกับ รพ.หลัก วอนผู้ติดเชื้อที่พักรักษาใน รพ.สนาม ปฏิบัติตามมาตรการป้องกันตนเองอย่างต่อเนื่อง
วันจันทร์ที่ 19 เมษายน 2564
สธ.-กทม. แจงรพ.สนามทุกแห่งมีแนวทางการจัดการความปลอดภัยและการป้องกันการแพร่เชื้อมาตรฐานเดียวกับ รพ.หลัก วอนผู้ติดเชื้อที่พักรักษาใน รพ.สนาม ปฏิบัติตามมาตรการป้องกันตนเองอย่างต่อเนื่อง
สธ.-กทม. แจง รพ.สนามทุกแห่งมีแนวทางการจัดการความปลอดภัยและการป้องกันการแพร่เชื้อมาตรฐานเดียวกับ รพ.หลัก วอนผู้ติดเชื้อที่พักรักษาใน รพ.สนาม ปฏิบัติตามมาตรการป้องกันตนเองอย่างต่อเนื่อง
เมื่อวันที่16เมษายน2564นายสุขสันต์กิตติศุภกรผู้อํานวยการสํานักการแพทย์กรุงเทพมหานครชี้แจงกรณีมีการวิจารณ์พฤติกรรมไม่เหมาะสมของผู้ป่วยกักตัวในรพ.สนาม ผ่านโลกออนไลน์ว่า โรงพยาบาลสนามทุกแห่งมีแนวทางการจัดการทั้งความปลอดภัยและการป้องกันการแพร่เชื้อมาตรฐานเดียวกับรพ.หลักและได้กําหนดแนวทางการปฏิบัติของผู้ป่วยอย่างเคร่งครัดขณะที่การพักรักษาอาการติดเชื้อห้ามผู้ป่วยออกจากห้องโดยเด็ดขาดสวมหน้ากากอนามัยตลอดเวลาไม่เดินพลุกพล่านจับกลุ่มเสวนาห้ามถ่ายภาพหรือโพสต์ข้อความที่เกี่ยวข้องลงบนสื่อสังคมออนไลน์ขณะรักษาตัวก่อให้เกิดความเสียหายห้ามสูบบุหรี่เสพติดของมึนเมาและการพนัน
ด้านกระทรวงสาธารสุขชี้แจงเพิ่มเติมว่าการปฏิบัติตัวของผู้ติดเชื้อที่นอนพักรักษาในรพ.สนามแม้จะเป็นผู้ติดเชื้อที่ไม่มีอาการหรือมีอาการน้อยยังต้องปฏิบัติตามมาตรการป้องกันตนเองอย่างต่อเนื่องซึ่งรวมถึงหลีกเลี่ยงกิจกรรมการรวมกลุ่มเนื่องจากอาจมีการฟุ้งกระจายของเชื้อเพิ่มขึ้นส่วนกรณีที่เกิดข้อวิจารณ์จ.เชียงใหม่ได้ทําการตรวจสอบและจะเพิ่มมาตรการในรพ.สนามมากขึ้นและจังหวัดฯได้ขอความร่วมมือตร.สแกนของฝากหากพบของที่ผิดกฎหมายจะได้ดําเนินการต่อไปและสธ.จะนํามาเป็นข้อสังเกตมาปรับปรุงมาตรการรพ.สนามในสังกัดทั้งส่วนกลางและภูมิภาครวมทั้งหน่วยงานภาคีเครือข่ายที่เกี่ยวข้องให้ปฏิบัติตนถูกต้องเหมาะสมเมื่ออยู่ในรพ.สนามต่อไป
————————-
รัฐบาลไทย-ข่าวทำเนียบรัฐบาล-สธ.แจงรัฐจัดสรรให้ ส.ส. ได้รับวัคซีนโควิด-19 เป็นไปตามกลุ่มเป้าหมายที่กำหนดไว้
วันจันทร์ที่ 19 เมษายน 2564
สธ.แจงรัฐจัดสรรให้ ส.ส. ได้รับวัคซีนโควิด-19 เป็นไปตามกลุ่มเป้าหมายที่กําหนดไว้
กระทรวงสาธารณสุข ชี้แจงรัฐจัดสรรให้ ส.ส. ได้รับวัคซีนโควิด-19 เป็นไปตามกลุ่มเป้าหมายที่กําหนดไว้
เมื่อวันที่18เมษายน2564นายแพทย์ณรงค์สายวงศ์รองปลัดกระทรวงสาธารณสุขและโฆษกกระทรวงสาธารณสุขชี้แจงข้อสงสัยกรณีรัฐจัดสรรให้ส.ส.ได้รับวัคซีนโควิด-19ว่ากระทรวงสาธารณสุข(สธ.)ฉีดวัคซีนฯให้กับกลุ่มเป้าหมายตั้งแต่28ก.พ.ถึง17เม.ย. 64แล้ว608,521โดสและขณะนี้กระจายวัคซีนซิโนแวคอีก1ล้านโดสไปจังหวัดต่างๆเพื่อฉีดให้กับกลุ่มเป้าหมายตามแผน5กลุ่มได้แก่1.บุคลากรทางการแพทย์ฯด่านหน้า599,800โดสและต้องฉีดกลุ่มนี้ให้ได้100%ภายใน2สัปดาห์2.ควบคุมโรคระบาดพื้นที่สีแดง100,000โดส3.ผู้มีโรคประจําตัว157,200โดส4.เจ้าหน้าที่บุคลากรอื่นๆ54,320โดสซึ่งกรณีส.ส.ที่จะมีการฉีดวัคซีนจะอยู่ในกลุ่มนี้ด้วยเนื่องจากเป็นเจ้าหน้าที่ของรัฐลงพื้นที่พบประชาชนและเป็นกลุ่มเสี่ยงติดเชื้อจากการทํางานหากมีการติดเชื้ออาจมีผู้สัมผัสเสี่ยงสูงที่ต้องกักตัวจํานวนมากการให้วัคซีนจึงเป็นประโยชน์ในการควบคุมโรคและ5.สํารองไว้กรณีฉุกเฉิน98,680โดส
__________
รัฐบาลไทย-ข่าวทำเนียบรัฐบาล-กทม.แจงได้กำหนดแนวทางปฏิบัติการรับ-ส่งผู้ติดเชื้อโควิด-19 เข้ารับการรักษาและมีศูนย์เอราวัณเป็นหน่วยบริหารจัดการเตียงผู้ป่วย สธ.ยืนยันแอพพลิเคชั่น “หมอพร้อม” ไม่มีปัญหา
วันจันทร์ที่ 19 เมษายน 2564
กทม.แจงได้กําหนดแนวทางปฏิบัติการรับ-ส่งผู้ติดเชื้อโควิด-19 เข้ารับการรักษาและมีศูนย์เอราวัณเป็นหน่วยบริหารจัดการเตียงผู้ป่วย สธ.ยืนยันแอพพลิเคชั่น “หมอพร้อม” ไม่มีปัญหา
กทม.แจงได้กําหนดแนวทางปฏิบัติการรับ-ส่งผู้ติดเชื้อโควิด-19 เข้ารับการรักษาและมีศูนย์เอราวัณเป็นหน่วยบริหารจัดการเตียงผู้ป่วย สธ.ยืนยันแอพพลิเคชั่น “หมอพร้อม” ไม่มีปัญหากําลังจะใช้กับอีก 1 ล้านคนในสัปดาห์หน้าและพร้อมใช้กับอีก 10 ล้านคนในเดือน มิ.ย.นี้
เมื่อวันที่17เมษายน2564นายสุขสันต์กิตติศุภกรผู้อํานวยการสํานักการแพทย์กรุงเทพมหานครชี้แจงกรณีการรับผู้ติดเชื้อโควิด-19ที่เขตสายไหมซึ่งญาติได้ติดต่อจนท. 8เม.ย.แต่ยังไม่มีจนท.รับไปรักษาจนกระทั่งเมื่อ15เม.ย.ผู้ช่วยส.ส.เขตสายไหมประสานงานกับศูนย์เอราวัณช่วยส่งรถพยาบาลมารับผู้ป่วยไปรักษาแล้วว่า กรุงเทพมหานครได้กําหนดแนวทางปฏิบัติในการรับ-ส่งผู้ติดเชื้อโควิด-19เพื่อเข้ารับการรักษาและมีศูนย์เอราวัณเป็นหน่วยบริหารจัดการเตียงผู้ป่วยโควิด-19โดยผู้ติดเชื้อที่ยังไม่ได้รับการรักษาที่รพ.สามารถแจ้งประสานเพื่อขอเข้ารับการรักษาผ่านหมายเลข1669 ,1668 ,1330หรือบันทึกแจ้งข้อมูลผ่านLine @sabaideebotซึ่งจนท.จะสอบถามรายละเอียดคัดแยกผู้ป่วยตามระดับความรุนแรงและประสานส่งต่อข้อมูลมายังศูนย์เอราวัณที่เป็นศูนย์กลางในการจัดสรรเตียงในพื้นที่ซึ่งจะมีการประสานงานร่วมกันกับหน่วยที่เกี่ยวข้องอย่างไรก็ตามจากสถานการณ์การแพร่ระบาดระลอกเดือนเม.ย.มีผู้ติดเชื้อในกทม.ที่ประสานขอเตียงจํานวนมากซึ่งปัจจุบันสามารถรับส่งผู้ป่วยติดเชื้อได้100ราย/วันและวางแผนที่จะเพิ่มศักยภาพในการรับส่งผู้ป่วยที่200ราย/วันทั้งนี้ในระหว่างที่ผู้ป่วยอยู่ระหว่างรอเตียงจะมีการโทรศัพท์ประสานติดตามอาการผู้ป่วยอย่างใกล้ชิดเพื่อสร้างความเชื่อมั่นและมั่นใจในระบบการดูแลรักษาพยาบาลของกทม.
ส่วนกรณีที่มีข้อสังเกตเรื่องความพร้อมของแอพพลิเคชั่น“หมอพร้อม”นั้นกระทรวงสาธารณสุขชี้แจงว่าระบบ“หมอพร้อม”เป็นระบบเชื่อมต่อ1,500โรงพยาบาลที่ฉีดวัคซีนทั่วประเทศแบบreal timeเจ้าหน้าที่ทํางานครั้งเดียวไม่ซ้ําซ้อนมีการแสดงผลdash boardแบบreal timeเพื่อให้ผู้บริหารสามารถติดตามความครอบคลุมการฉีดและอาการไม่พึงประสงค์ทุกคนที่ฉีดรวมทั้งยังมีระบบจําแนกประชาชนเป็นกลุ่มตามความเสี่ยงใช้จัดลําดับความสําคัญในการรับวัคซีนก่อนหรือหลังตามหน่วยบริการทุกแห่งทั่วประเทศนอกจากนี้ยังเชื่อมต่อกับประชาชนทางLine Official Account “หมอพร้อม”การจัดทําระบบหมอพร้อมเป็นความร่วมมือจากภาครัฐเอกชนและร่วมมือกับ35บริษัทที่เป็นระบบhospital information systemเพื่อเชื่อมข้อมูลแบบreal timeเกิดประโยชน์สูงสุดต่อประชาชนขณะนี้บางส่วนอยู่ระหว่างดําเนินการแต่โดยภาพรวมระบบไม่มีปัญหาและกําลังจะใช้กับอีก1ล้านคนในสัปดาห์หน้าและพร้อมใช้กับอีก10ล้านคนในเดือนมิ.ย.อย่างแน่นอน
————————-
รัฐบาลไทย-ข่าวทำเนียบรัฐบาล-เห็นชอบ (ร่าง) หลักเกณฑ์และวิธีการดำเนินงานโครงการอาหารเสริม (นม) โรงเรียน ปี 2564
วันจันทร์ที่ 19 เมษายน 2564
เห็นชอบ (ร่าง) หลักเกณฑ์และวิธีการดําเนินงานโครงการอาหารเสริม (นม) โรงเรียน ปี 2564
​คกก.อาหารนมเพื่อเด็กและเยาวชน เห็นชอบ (ร่าง) หลักเกณฑ์และวิธีการดําเนินงานโครงการอาหารเสริม (นม) โรงเรียน ปี 2564 พร้อมสนับสนุนให้เด็กนร. ได้ดื่มนมโรงเรียนครบ 365 วัน ส่งเสริมการบริโภคนม ช่วยเหลือผู้ประกอบการรายย่อย
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการอาหารนมเพื่อเด็กและเยาวชน ครั้งที่ 4/2564 ผ่านระบบ Application Zoom ณ ห้องประชุม 123 กระทรวงเกษตรและสหกรณ์ ว่า ที่ประชุมมีมติเห็นชอบหลักการ (ร่าง) ประกาศคณะกรรมการอาหารและนมเพื่อเด็กและเยาวชน เรื่อง หลักเกณฑ์และวิธีการดําเนินงานโครงการอาหารเสริม (นม) โรงเรียน ประจําปีการศึกษา 2564 โดยให้ฝ่ายเลขานุการฯ ประสานสํานักกฎหมายและหน่วยงานที่เกี่ยวข้องเพื่อปรับแก้ไขข้อความใน (ร่าง) ประกาศฯ ดังกล่าว ก่อนเตรียมเสนอเพื่อให้ปลัดกระทรวงเกษตรและสหกรณ์ ประธานกรรมการอาหารนมเพื่อเด็กและเยาวชน พิจารณาลงนามต่อไป เพื่อวางแผนบริหารจัดการนมโรงเรียนได้ทันในช่วงเปิดภาคเรียน รวมทั้งวางแผนการขนส่งและโควต้าต่างๆ ให้ทันท่วงทีอีกด้วย
นอกจากนี้ ที่ประชุมยังเห็นชอบในหลักการสนับสนุนให้เด็กนักเรียนได้ดื่มนมโรงเรียนครบ 365 วัน รวมถึงสนับสนุนให้เพิ่มช่วงชั้นมัธยมต้น (ม.1 - 3) ได้ดื่มนมในโครงการอาหารเสริม (นม) โรงเรียนเพิ่มเติม ซึ่งเป็นนโยบายของกระทรวงเกษตรและสหกรณ์เพื่อส่งเสริมการบริโภคนม ช่วยเหลือผู้ประกอบการรายย่อยให้เกิดความเป็นธรรมและสร้างความเข้มแข็งให้กับเกษตรกรผู้เลี้ยงโคนมในประเทศ ทั้งนี้ มอบหมายให้ฝ่ายเลขานุการประสานกับองค์กรปกครองส่วนท้องถิ่น กระทรวงศึกษาธิการ และผู้ที่เกี่ยวข้องหารือแนวทางการดําเนินการและเสนอให้ที่ประชุมพิจารณา ก่อนเสนอคณะรัฐมนตรีให้ความเป็นชอบต่อไป.
รัฐบาลไทย-ข่าวทำเนียบรัฐบาล-ความคืบหน้าของโครงการเราชนะ ณ วันที่ 19 เมษายน 2564
วันจันทร์ที่ 19 เมษายน 2564
ความคืบหน้าของโครงการเราชนะ ณ วันที่ 19 เมษายน 2564
ความคืบหน้าของโครงการเราชนะ (โครงการฯ) ณ วันที่ 19 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,133 ล้านบาท
ความคืบหน้าของโครงการเราชนะ (โครงการฯ) ณ วันที่ 19 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,133 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 112,772 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.3 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 14,039 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 199,944 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
รัฐบาลไทย-ข่าวทำเนียบรัฐบาล-นฤมล ไม่หวั่นพิษโควิด ปรับแผนสัมมนาผ่านคอนเฟอเรนซ์
วันจันทร์ที่ 19 เมษายน 2564
นฤมล ไม่หวั่นพิษโควิด ปรับแผนสัมมนาผ่านคอนเฟอเรนซ์
รมช.แรงงาน มอบ กพร. ปรับแผนการประชุมสัมมนาผ่านวิดีโอคอนเฟอเรนซ์ ทํางานต่อเนื่องไม่หวั่นพิษโควิด-19 เดินหน้าจัดงานหาแนวร่วมช่วยคนพิการ
วันที่ 19 เมษายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากมาตรการที่รัฐบาลได้ประกาศขอความร่วมมือให้หน่วยงานภาครัฐ จัดเจ้าหน้าที่ปฏิบัติงานนอกสถานที่ จนถึง 30 เมษายน 2564 และงดการจัดงานประชุม สัมมนา ที่มีการรวมคนเกินกว่า 50 คน นั้น เพื่อให้การปฏิบัติงานการให้ความช่วยเหลือประชาชน โดยเฉพาะการช่วยเหลือกลุ่มเปราะบาง เช่น คนพิการ ควรมีการดําเนินงานอย่างต่อเนื่อง ซึ่งกรมพัฒนาฝีมือแรงงาน กระทรวงแรงงาน มีกําหนดจัดสัมมนาเชิงปฏิบัติการ เพื่อรับฟังข้อแสนอแนะแนวทางการส่งเสริมและพัฒนาคุณภาพชีวิตคนพิการ ภายใต้ชื่องาน “เสริมฝีมือ สร้างสุข ให้อาชีพคนพิการ” และเชิญชวนให้สถานประกอบกิจการให้ความร่วมมือดําเนินการมาตรา 33 และมาตรา 35 ให้มากยิ่งขึ้น จึงมีการปรับแผนการสัมมนาเชิงปฏิบัติการดังกล่าว ผ่านวิดีโอคอนเฟอเรนซ์ ซึ่งจะจัดขึ้นในวันที่ 30 เมษายน 2564
ศาสตราจารย์ นฤมล กล่าวต่อว่า การจัดงานในครั้งนี้ต้องการเชิญชวนให้สถานประกอบกิจการจ้างคนพิการเข้าทํางานตามมาตรา 33 และดําเนินการตามมาตรา 35 ให้มากขึ้น ซึ่งการปฏิบัติตามมาตรา 35 มีหลายกิจกรรมที่สถานประกอบกิจการสามารถทําได้ เช่น จัดสถานที่จําหน่ายสินค้าหรือบริการ จัดจ้างเหมาช่วงงานหรือจ้างเหมาบริการโดยวิธีกรณีพิเศษ ฝึกงาน จัดให้มีอุปกรณ์ หรือสิ่งอํานวยความสะดวก ล่ามภาษามือ ความช่วยเหลืออื่นใดแก่คนพิการหรือผู้ดูแลคนพิการ เป็นต้น เพื่อลดการจ่ายเงินมาตรา 34 ให้น้อยลง ปัจจุบัน มีสถานประกอบกิจการที่กระทรวงแรงงานมีข้อมูลหรือดําเนินการตามมาตรา 34 มีประมาณ 10,000 กว่าแห่ง จึงต้องการเชิญชวนสถานประกอบกิจการในกลุ่มนี้ ดําเนินการตามมาตรา 33 หรือ มาตรา 35 นอกจากนี้ ได้ร่วมมือกับมูลนิธิฯ สมาคมคนพิการทั้งหลายในการขับเคลื่อนการทํางานในครั้งนี้ด้วย
การสัมมนาในครั้งนี้ จัดสัมมนาผ่านวิดีโอคอนเฟอเรนซ์ ดังนั้นสถานประกอบกิจการที่สนใจเข้าร่วมรับฟังข้อมูล สามารถแจ้งเข้าร่วมงานดังกล่าวได้ที่กองพัฒนาศักยภาพแรงงานและผู้ประกอบกิจการ 022453705 และติดตามการไลฟ์สด ผ่านเฟสบุคไลฟ์ของกรมพัฒนาฝีมือแรงงาน
“ปัจจุบันมีหลายบริษัทดําเนินการแล้ว แต่ต้องการกระจายความร่วมมือนี้ออกไปให้มากยิ่งขึ้น ตามแนวทาง “เพิ่มการจ้าง มีการจัดและลดการจ่าย” เพื่อนําไปสู่การพัฒนาทักษะและคุณภาพชีวิตคนพิการได้อย่างยั่งยืน การช่วยเหลือคนพิการหรือผู้ดูแลคนพิการ 1 คน ถือว่าได้ช่วยคนในครอบครัวนั้นได้ 3-4 คน และจะเป็นการพัฒนาเศรษฐกิจฐานรากของประเทศ” รมช.แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-รฟม. ชี้แจงข้อเท็จจริง การกำหนดอัตราค่าโดยสารโครงการรถไฟฟ้าขนส่งมวลชนตามสัญญาสัมปทานของ รฟม. ฉบับที่ 2
วันจันทร์ที่ 19 เมษายน 2564
รฟม. ชี้แจงข้อเท็จจริง การกําหนดอัตราค่าโดยสารโครงการรถไฟฟ้าขนส่งมวลชนตามสัญญาสัมปทานของ รฟม. ฉบับที่ 2
ตามที่ ปรากฏเป็นข่าวเผยแพร่บนสื่อสาธารณะ เมื่อวันที่ 18 เมษายน 2564 อ้างอิงถึงข้อความใน Facebook  ดร.สามารถ ราชพลสิทธิ์
ที่ระบุหัวข้อว่า “ดูกันชัดๆ อีกที ค่าโดยสารรถไฟฟ้า กทม. หรือ รฟม. ถูกกว่า?” นั้น
การรถไฟฟ้าขนส่งมวลชนแห่งประเทศไทย (รฟม.) ขอเรียนชี้แจงข้อเท็จจริงเกี่ยวกับอัตราค่าโดยสารโครงการรถไฟฟ้ามหานคร สายเฉลิมรัชมงคล (MRT สายสีน้ําเงิน) และโครงการรถไฟฟ้ามหานคร สายฉลองรัชธรรม (MRT สายสีม่วง) ดังนี้
1) การเดินทางที่ไกลที่สุดจาก MRT สายสีม่วงไปยัง MRT สายสีน้ําเงินอยู่ที่ประมาณ 59 กิโลเมตร โดยมีอัตราค่าโดยสาร 70 บาท ซึ่งหากพิจารณาแล้วจะเห็นว่า ประชาชนมีภาระค่าโดยสารเฉลี่ยเพียง 1.18 บาท/กิโลเมตร เท่านั้น ซึ่งถูกกว่าภาระค่าโดยสารเฉลี่ยของ กทม. และไม่ได้เป็นไปตามที่ถูกกล่าวอ้าง
2) เนื่องจากโครงการ MRT สายสีน้ําเงิน เป็นโครงการก่อสร้างที่มีแนวเส้นทางเป็นโครงสร้างรถไฟฟ้าใต้ดินกว่าร้อยละ 50 อีกทั้งยังมีแนวเส้นทางที่ต้องผ่านพื้นที่ชั้นในเกาะกรุงรัตนโกสินทร์ ลอดผ่านใต้แม่น้ําเจ้าพระยา มีความยากในการก่อสร้างและมีความเสี่ยงในการดําเนินการหลายแห่ง จึงทําให้มูลค่าลงทุนโครงการสูงกว่าโครงการรถไฟฟ้ายกระดับ (โครงการรถไฟฟ้าสายสีเขียว) ถึง 3 เท่า ซึ่งส่งผลกระทบต่อค่าใช้จ่ายในการเดินรถและซ่อมบํารุงรถไฟฟ้าที่ผู้รับสัมปทานต้องแบกรับด้วย ในทางกลับกันปริมาณผู้โดยสารของโครงการ MRT สายสีน้ําเงิน กลับน้อยกว่าโครงการรถไฟฟ้าสายสีเขียวกว่ากึ่งหนึ่ง จึงเป็นเหตุผลสําคัญที่ รฟม. (ภาครัฐ) ต้องเป็นผู้รับภาระค่าลงทุนโครงสร้างพื้นฐานทางโยธา เพื่อจูงใจให้เอกชนสนใจที่จะเข้ามาร่วมลงทุนในโครงการ เนื่องจากเป็นไปไม่ได้ที่จะให้ภาคเอกชนลงทุนโครงการทั้งหมด
3) การพิจารณากําหนดอัตราค่าโดยสารที่เหมาะสม มีปัจจัยสําคัญประกอบการพิจารณา ได้แก่ พฤติกรรมการเดินทางของผู้โดยสาร ระยะเดินทางเฉลี่ยของผู้โดยสาร ความเต็มใจในการจ่ายค่าโดยสารของประชาชน (Willingness to pay) เป็นต้นดังนั้น หากเปรียบเทียบการเดินทางเฉลี่ยของประชากรใน กทม. บนโครงข่ายรถไฟฟ้าอยู่ที่ประมาณ 8 สถานีต่อเที่ยว จะเห็นได้ว่า การเดินทางใน MRT สายสีม่วง จะมีค่าโดยสารอยู่ที่ 33 บาท และ MRT สายสีน้ําเงินอยู่ที่ 31 บาท ในขณะที่โครงการรถไฟฟ้าสายสีเขียว มีค่าโดยสารเมื่อเดินทาง 8 สถานี ในโครงสร้างอัตราค่าโดยสารปัจจุบันอยู่ที่40 บาท ซึ่งจะพบว่าอัตราค่าโดยสารของ MRT สายสีม่วงและสายสีน้ําเงิน จะต่ํากว่าประมาณร้อยละ 20 เมื่อเทียบกับรถไฟฟ้าสายสีเขียว ทั้งนี้ แนวทางการกําหนดอัตราค่าโดยสารของ รฟม. เป็นไปตามผลการคัดเลือกเอกชนที่กําหนดภาระของรัฐและประชาชนที่ต่ําที่สุดมาโดยตลอดและมิอาจเปรียบเทียบกับแนวทางอื่นๆ ตามที่นักวิชาการดังกล่าวกล่าวอ้างโดยปราศจากข้อมูลที่ รฟม. อ้างอิง
รัฐบาลไทย-ข่าวทำเนียบรัฐบาล-เด็กทุกคนต้องได้เรียน! ปี’63 ช่วยนักเรียนด้อยโอกาสแล้ว 1.07 ล้านคน
วันจันทร์ที่ 19 เมษายน 2564
เด็กทุกคนต้องได้เรียน! ปี’63 ช่วยนักเรียนด้อยโอกาสแล้ว 1.07 ล้านคน
...
“เพราะการศึกษา คือ ประตูสู่โอกาส” กองทุนเพื่อความเสมอภาคทางการศึกษา หรือ กสศ. จึงเป็นหน่วยงานที่มุ่งสร้างความเสมอภาคทางการศึกษา ช่วยเหลือผู้ขาดแคลนทุนทรัพย์ ลดความเหลื่อมล้ําทางการศึกษา รวมทั้งเสริมสร้างและพัฒนาคุณภาพและประสิทธิภาพครู
.
ในปี 2563 ที่ผ่านมา รัฐบาลได้จัดสรรงบประมาณผ่าน กสศ. กว่า 5 พันล้านบาท เพื่อช่วยเหลือนักเรียนด้อยโอกาส รวมถึงกลุ่มที่ได้รับผลกระทบจากสถานการณ์โรคโควิด-19 ทั่วประเทศ จํานวน 1.07 ล้านคน ให้ได้รับการศึกษาที่มีคุณภาพ ผ่าน 9 โครงการ ดังนี้
.
1.โครงการจัดการศึกษาเชิงพื้นที่เพื่อความเสมอภาคทางการศึกษา ช่วยเหลือเด็กและเยาวชนนอกระบบการศึกษาแบบบูรณาการ ใน 20 จังหวัดนําร่อง จํานวน 26,055 คน
.
2 โครงการจัดสรรเงินอุดหนุนนักเรียนยากจนพิเศษแบบมีเงื่อนไข (ทุนเสมอภาค) ตั้งแต่ระดับอนุบาล - ม.3 ปีละ 3,000 บาทต่อคน รวม 994,428 คน และช่วยเหลือกลุ่มที่ได้รับผลกระทบจากโรคโควิด-19 อีก 753,996 คน
.
3.โครงการทุนนวัตกรรมสายอาชีพชั้นสูง สนับสนุนทุนช่วยเหลือเยาวชนผู้ขาดแคลนทุนทรัพย์หรือด้อยโอกาส ให้ได้รับการศึกษาและประกอบอาชีพตามความถนัด จํานวน 4,588 คน
.
4.โครงการทุนพัฒนาเต็มศักยภาพสายอาชีพ “ทุนพระกนิษฐาสัมมาอาชีพ” สนับสนุนทุนการศึกษาแก่เยาวชนที่เรียนดี มีความสามารถพิเศษ และมีเจตคติที่ดีต่อสายอาชีพ แต่ขาดแคลนทุนทรัพย์และด้อยโอกาส ให้ศึกษาต่อในระดับ ป.ตรี – เอก จํานวน 38 คน
.
5.โครงการสร้างโอกาสทางการศึกษา สําหรับนักเรียนในพื้นที่ห่างไกลเป็นครูรุ่นใหม่ เพื่อพัฒนาคุณภาพโรงเรียนของชุมชน (ครูรัก(ษ์)ถิ่น) ให้ศึกษาต่อในคณะครุศาสตร์และศึกษาศาสตร์ จํานวน 328 คน ครอบคลุม 45 จังหวัด
.
6.โครงการพัฒนาทักษะแรงงานที่ขาดแคลนทุนทรัพย์และด้อยโอกาสที่ใช้ชุมชนเป็นฐาน พัฒนากลุ่มวัยแรงงานให้มีความรู้ความสามารถในการประกอบอาชีพตามความถนัดและศักยภาพ จํานวน 9,056 คน ใน 51 จังหวัด
.
7.โครงการสนับสนุนการพัฒนาครูและเด็กนอกระบบการศึกษา ให้สามารถจัดกระบวนการเรียนรู้ที่มีประสิทธิภาพเหมาะสมกับผู้เรียนนอกระบบการศึกษาและให้ผู้เรียนมีทักษะในการดําเนินชีวิต ซึ่งช่วยเหลือกลุ่มเป้าหมายได้ถึง 35,140 คน
.
8.โครงการพัฒนาครูและโรงเรียน เพื่อยกระดับคุณภาพการศึกษาอย่างต่อเนื่อง โดยมี 834 โรงเรียน เข้าร่วมโครงการ มีครูและบุคลากรทางการศึกษาได้รับการพัฒนาจํานวน 19,660 คน และนักเรียนได้รับโอกาสพัฒนาศักยภาพ 194,600 คน
.
9.โครงการวิจัยและนวัตกรรมด้านการศึกษา มีการวิจัยนวัตกรรมด้านการศึกษาและพัฒนาองค์ความรู้ รวม 23 โครงการ
.
ผู้สนใจสามารถดูประกาศและรายละเอียดของทุนประเภทต่าง ๆ ได้ที่https://www.eef.or.th/notice_category/fund/
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงแรงงาน ขอความร่วมมือนายจ้างกำชับแรงงานต่างด้าวปฏิบัติตามมาตรการป้องกันโควิด-19
วันจันทร์ที่ 19 เมษายน 2564
กระทรวงแรงงาน ขอความร่วมมือนายจ้างกําชับแรงงานต่างด้าวปฏิบัติตามมาตรการป้องกันโควิด-19
รัฐมนตรีว่าการกระทรวงแรงงาน ห่วงใยแรงงานต่างด้าว แนะนายจ้าง/สถานประกอบการที่จ้างแรงงานต่างด้าว พูดคุยทําความเข้าใจการปฏิบัติตามมาตรการป้องกันและควบคุมโรคของกระทรวงสาธารณสุข
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ในฐานะผู้กํากับดูแลกระทรวงแรงงาน ให้ความสําคัญด้านสุขภาพอนามัยและความปลอดภัยในชีวิตของแรงงานต่างด้าว 3 สัญชาติ ที่ทํางานอยู่ในประเทศไทยเช่นเดียวกับประชาชนคนไทย โดยเฉพาะในสถานการณ์การแพร่ระบาดของโรคโควิด -19 ที่แรงงานต่างด้าวจําเป็นต้องมีความรู้ความเข้าใจ ในการป้องกันตนเองจากการแพร่ระบาด หลีกเลี่ยงพื้นที่ที่มีความเสี่ยง ซึ่งล่าสุดได้มอบหมายกรมการจัดหางาน ประชาสัมพันธ์สร้างการรับรู้เรื่องดังกล่าวแก่นายจ้าง/สถานประกอบการที่จ้างแรงงานต่างด้าว ซึ่งเป็นผู้อยู่ใกล้ชิดแรงงานต่างด้าวมากที่สุด กําชับให้แรงงานต่างด้าว ที่อยู่ในความรับผิดชอบการจ้างงานของตน ปฏิบัติตามข้อกําหนดและมาตรการป้องกันโรค อย่างเคร่งครัด
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า กรมการจัดหางานเร่งดําเนินการตามข้อสั่งการรัฐมนตรีว่าการกระทรวงแรงงาน โดยสํานักงานจัดหางานจังหวัดและสํานักงานจัดหางานกรุงเทพมหานคร มีการประสานนายจ้าง/สถานประกอบการในพื้นที่ของตนเอง ให้ทราบมาตรการป้องกันและควบคุมโรคอย่างเป็นปัจจุบัน รวมทั้งควบคุมให้แรงงานต่างด้าวปฏิบัติตามมาตรการอย่างเคร่งครัดเพื่อตัวแรงงานต่างด้าวเอง เช่น สวมหน้ากากอนามัยหรือหน้ากากผ้าตลอดเวลาที่ทํางาน หรือทํากิจกรรมอื่นๆ หมั่นล้างมือ หรือทําความสะอาดด้วยเจลแอลกอฮอล์ เว้นระยะห่างระหว่างกัน ทําความสะอาด เช็ดถูพื้นผิววัสดุอุปกรณ์ ที่มีการใช้ร่วมกันอย่างสม่ําเสมอ
"ทั้งนี้ กรมการจัดหางานมีการบริหารจัดการแรงงานต่างด้าว เพื่อป้องกันการแพร่ระบาดของโรคติดเชื้อไวรัสโคโรนา 2019 ด้วยการชะลอการนําเข้าแรงงานต่างด้าวเข้ามาทํางานในประเทศ โดยใช้มาตรการขยายเวลาการอยู่ในราชอาณาจักรและทํางานต่อไปได้ ของแรงงานต่างด้าวกลุ่มต่างๆที่ทํางานอยู่ภายในประเทศ (กรณีหนังสือเดินทาง ใบอนุญาตทํางานหมดอายุ หรือครบกําหนดการอนุญาตให้อยู่ในประเทศไทย) และให้แรงงานต่างด้าว 3 สัญชาติ ที่ใบอนุญาตสิ้นสุด หรือหลบหนีเข้าเมือง ลงทะเบียนออนไลน์กับกระทรวงแรงงาน ซึ่งมีแรงงานต่างด้าว ลงทะเบียน จํานวน 654,864 คน โดยทั้งหมดต้องดําเนินการตรวจโควิด-19 เพื่อป้องกันการแพร่ระบาด ให้เสร็จสิ้นภายในวันที่ 16 มิถุนายน 2564 มิฉะนั้นจะไม่สามารถดําเนินการในขั้นตอนต่อไปได้ และกลายเป็นคนต่างด้าวที่ไม่มีใบอนุญาตทํางานตามกฎหมาย" นายไพโรจน์ฯ กล่าว
รัฐบาลไทย-ข่าวทำเนียบรัฐบาล-ประชาชนเดินทางกลับเข้า กทม. ด้วยรถโดยสารสาธารณะอย่างต่อเนื่อง
วันจันทร์ที่ 19 เมษายน 2564
ประชาชนเดินทางกลับเข้า กทม. ด้วยรถโดยสารสาธารณะอย่างต่อเนื่อง
บขส. กําชับเจ้าหน้าที่ทุกฝ่ายอํานวยความสะดวก พร้อมคุมเข้มมาตราการป้องกันโควิด-19 และขอความร่วมมือผู้โดยสาร สวมหน้ากากอนามัย-เว้นระยะห่าง-สแกนไทยชนะ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยข้อมูลการเดินทางช่วงเทศกาลสงกรานต์ ของวันที่ 16 เมษายน 2564 ว่า บขส. ได้จัดรถโดยสาร (รถบขส. รถร่วม และรถตู้) ในเที่ยวกลับ จํานวน 3,228 เที่ยววิ่ง มีผู้โดยสารใช้บริการ จํานวน 36,529 คน ส่วนเที่ยวไป ได้จัดรถโดยสาร จํานวน 2,906 เที่ยว มีผู้โดยสารใช้บริการ จํานวน 27,017 คน
ทั้งนี้จากการแพร่ระบาดของโรคติดเชื้อไวรัสโคโรนา 2019 (COVID-19) ในหลายพื้นที่ เพื่อป้องกันและควบคุมการแพร่ระบาดฯ ขอความร่วมมือผู้ใช้บริการปฏิบัติตามมาตรการป้องกันโรคติดเชื้อไวรัส COVID-19 อาทิ เว้นระยะระหว่างกันและหลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะทุกครั้งที่ใช้บริการระบบขนส่งสาธารณะ และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง
กรรมการผู้จัดการใหญ่ บขส. กล่าวด้วยว่า ได้กําชับให้นายสถานีเดินรถ บขส. และผู้ประกอบการรถร่วมฯ ดูแลเรื่องความปลอดภัยให้เข้มงวดขึ้น โดยให้ตรวจเช็คความพร้อมของพนักงานและรถโดยสาร อย่างละเอียดก่อนออกเดินทาง รวมทั้งได้ประสานองค์การขนส่งมวลชนกรุงเทพ (ขสมก) จัดรถโดยสาร ขสมก.มารับผู้โดยสารจากบริเวณพื้นที่ขาเข้า ไปส่งยังจุดต่าง ๆ อาทิ สถานีรถไฟฟ้าบีทีเอส, พระราม 2 , อนุสาวรีย์ เป็นต้น นอกจากนี้ได้ประสานขอความร่วมมือจาก ศูนย์วิทยุแท๊กซี่ จส. 100 และ สวพ.91 ช่วยประชาสัมพันธ์ให้รถแท็กซี่ เข้ามารับ-ส่ง ผู้โดยสาร ในช่วงเวลาเช้าของทุกวัน เพื่อช่วยระบายผู้โดยสารออกจากสถานีขนส่งฯ ด้วย
สอบถามข้อมูลการเดินทางเพิ่มเติม ได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-บขส. เพิ่มการคุมเข้มเฝ้าระวังและป้องกันการแพร่ระบาดของโควิด-19
วันจันทร์ที่ 19 เมษายน 2564
บขส. เพิ่มการคุมเข้มเฝ้าระวังและป้องกันการแพร่ระบาดของโควิด-19
ในช่วงการเดินทางกลับเข้า กทม. หลังเทศกาลสงกรานต์ พร้อมขอความร่วมมือผู้โดยสารใช้บริการรถโดยสาร ต้องสวมหน้ากากอนามัย - เว้นระยะห่าง - สแกนไทยชนะ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กล่าวภายหลังลงพื้นที่ชาลาขาเข้า สถานีขนส่งผู้โดยสารกรุงเทพ (จตุจักร) ว่า ได้สั่งการให้เจ้าหน้าที่ปฏิบัติตามมาตรการควบคุมการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด และขอความร่วมมือประชาชนที่มีความจําเป็นต้องเดินทางในช่วงเวลานี้ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน , หลีกเลี่ยงการสัมผัสกับผู้อื่น , สวมหน้ากากผ้าหรือหน้ากากอนามัยตลอดเวลา , ล้างมือบ่อย ๆ , ลงทะเบียนผ่านแอปพลิเคชันไทยชนะทุกครั้ง และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง
สําหรับข้อมูลการเดินทางช่วงเทศกาลสงกรานต์ ของวันที่ 17 เมษายน 2564 บขส. ได้จัดรถโดยสาร (รถบขส.,รถร่วม,รถตู้) ในเที่ยวกลับ จํานวน 3,167 เที่ยววิ่ง มีผู้โดยสารใช้บริการ จํานวน 36,968 คน ส่วนเที่ยวไป ได้จัดรถโดยสาร (รถบขส.,รถร่วม,รถตู้) จํานวน 2,740 เที่ยว มีผู้โดยสารใช้บริการ จํานวน 25,533 คน
กรรมการผู้จัดการใหญ่ บขส. กล่าวด้วยว่า ได้กําชับให้นายสถานีเดินรถ บขส. และผู้ประกอบการรถร่วมฯ ดูแลเรื่องความปลอดภัยให้เข้มงวดขึ้น โดยให้ตรวจเช็คความพร้อมของพนักงานและรถโดยสาร อย่างละเอียดก่อนออกเดินทาง รวมทั้งได้ประสานองค์การขนส่งมวลชนกรุงเทพ (ขสมก) จัดรถโดยสาร ขสมก.
มารับผู้โดยสารจากบริเวณพื้นที่ขาเข้า ไปส่งยังจุดต่าง ๆ อาทิ สถานีรถไฟฟ้าบีทีเอส, พระราม 2 , อนุสาวรีย์ เป็นต้น นอกจากนี้ได้ประสานขอความร่วมมือจาก ศูนย์วิทยุแท๊กซี่ จส. 100 และ สวพ.91 ช่วยประชาสัมพันธ์ให้รถแท็กซี่ เข้ามารับ-ส่ง ผู้โดยสาร ในช่วงเวลาเช้าของทุกวัน เพื่อช่วยระบายผู้โดยสารออกจากสถานีขนส่งฯ ด้วย
สอบถามข้อมูลการเดินทางเพิ่มเติม ได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.สุชาติ รับมอบผลิตภัณฑ์แอลกอฮอล์นำไปทำความสะอาดฆ่าเชื้อป้องกันโควิด-19
วันจันทร์ที่ 19 เมษายน 2564
รมว.สุชาติ รับมอบผลิตภัณฑ์แอลกอฮอล์นําไปทําความสะอาดฆ่าเชื้อป้องกันโควิด-19
รัฐมนตรีว่าการกระทรวงแรงงาน รับมอบผลิตภัณฑ์แอลกอฮอล์สําหรับฆ่าเชื้อ จากบริษัท พรวิไล อินเตอร์เนชั่นแนล กรุพ เทรดดิ้ง จํากัด และบริษัท วิจิตรสมพรพาณิชย์ อินเตอร์เทรดดิ้ง จํากัด เพื่อนําไปส่งมอบให้หน่วยงานในสังกัดกระทรวงแรงงานนําไปใช้ทําความสะอาดฆ่าเชื้อ
เมื่อวันที่ 19 เมษายน 2564นายสุชาติ ชมกลิ่น รัฐมนตรีว่าการกระทรวงแรงงานรับมอบแอลกอฮอล์สําหรับฆ่าเชื้อสําหรับหน่วยงานจากนายอภิชาติ พัชรภิญโญพงศ์ กรรมการผู้จัดการบริษัท พรวิไล อินเตอร์เนชั่นแนล กรุพ เทรดดิ้ง จํากัดเป็นโรงงานผลิตเอทิล แอลกอฮอล์ชนิด 95 % มาตั้งแต่ปี พ.ศ.2535 กว่า 29 ปี เนื่องจากสถานการณ์การแพร่ระบาดของโควิด – 19 ที่ผ่านมา ได้เห็นถึงการขาดแคลนผลิตภัณฑ์ทําความสะอาดมือของคนไทยในหลายพื้นที่ทั่วประเทศ และบริษัท วิจิตรสมพรพาณิชย์ อินเตอร์เทรดดิ้ง จํากัด โดยมี นางเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงาน นายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ ห้องจัตุมงคล ชั้น 6 อาคารกระทรวงแรงงาน
นายสุชาติกล่าวว่า ในวันนี้ผมได้รับมอบผลิตภัณฑ์แอลกอฮอล์สําหรับทําความสะอาดฆ่าเชื้อสําหรับหน่วยงานจากกรรมการผู้จัดการบริษัท พรวิไล อินเตอร์เนชั่นแนล กรุพ เทรดดิ้ง จํากัด และบริษัท วิจิตรสมพรพาณิชย์ อินเตอร์เทรดดิ้ง จํากัด โดยสํานักงานจัดหางานจังหวัดนครปฐมเป็นผู้ประสานงานนํามามอบให้กับกระทรวงแรงงานเพื่อนําไปส่งมอบให้หน่วยงานในสังกัดกระทรวงแรงงานนําไปใช้ทําความสะอาดฆ่าเชื้อในการป้องกันโควิด-19 ซึ่งประกอบด้วย 1) แอลกอฮอล์ชนิดน้ํา 78 % ขนาด 5 ลิตร จํานวน 200 แกลลอน (ปริมาณ 1000 ลิตร) 2) แอลกอฮอล์ชนิดน้ํา 78 % ขนาด 50 ml จํานวน 300 ขวด (ปริมาณ 15 ลิตร) และ 3) แอลกอฮอล์ชนิดน้ํา 78 % ขนาด 20 ml จํานวน 200 ตลับ (ปริมาณ 4 ลิตร)
รัฐบาลไทย-ข่าวทำเนียบรัฐบาล-รมว.สุชาติ เผย ตรวจโควิด – 19 เชิงรุกทุกอย่างราบรื่น ยืนยันหากผู้ประกันตนรายใด ที่ตรวจพบเชื้อ จะส่งเข้ารับการรักษาที่ HQ และอยู่ในความดูแลของทีมแพทย์เป็นอย่างดี
วันจันทร์ที่ 19 เมษายน 2564
รมว.สุชาติ เผย ตรวจโควิด – 19 เชิงรุกทุกอย่างราบรื่น ยืนยันหากผู้ประกันตนรายใด ที่ตรวจพบเชื้อ จะส่งเข้ารับการรักษาที่ HQ และอยู่ในความดูแลของทีมแพทย์เป็นอย่างดี
รัฐมนตรีว่าการกระทรวงแรงงาน เผย ภาพรวมการตรวจโควิด-19 เชิงรุก เพื่อผู้ประกันตน ตามโครงการแรงงาน...เราสู้ด้วยกัน ที่สนามไทย – ญี่ปุ่น ดินแดง วันที่ 3 ทุกอย่างราบรื่นเป็นไปตามขั้นตอนที่ สธ.กําหนด
เมื่อวันที่ 19 เมษายน 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงความคืบหน้าการตรวจโควิด-19 เชิงรุก เพื่อผู้ประกันตน ตามโครงการแรงงาน...เราสู้ด้วยกัน ว่า วันนี้เป็นวันที่ 3 ของการเปิดบริการตรวจโควิด-19 เชิงรุกแก่ผู้ประกันตนในระบบประกันสังคมตามมาตรา 33 ,39 และ 40 ที่อยู่ในพื้นที่กรุงเทพมหานคร เพื่อลดความแออัดและอํานวยความสะดวก โดยใช้อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง กรุงเทพมหานคร เป็นสถานที่ตรวจ ซึ่งในเรื่องนี้ท่านนายกรัฐมนตรี พล.อ.ประยุทธ์ จันทร์โอชา ได้มีความห่วงใยผู้ประกันตนที่เดินทางกลับต่างจังหวัดและไปในสถานที่เสี่ยงช่วงเทศกาลสงกรานต์ที่ผ่านมา กระทรวงแรงงานจึงได้ร่วมกับกระทรวงมหาดไทย (กรุงเทพมหานคร) และสํานักงานหลักประกันสุขภาพแห่งชาติ (สปสช.) จัดการตรวจโควิด-19 เชิงรุก เพื่อผู้ประกันตน ตามโครงการแรงงาน...เราสู้ด้วยกัน ในวันนี้เป็นวันที่ 3 ของการตรวจ ซึ่งผมได้ติดตามสถานการณ์มาอย่างต่อเนื่องและกําชับให้สํานักงานประกันสังคมตรวจสอบขั้นตอนต่างๆ เพื่ออํานวยความสะดวกแก่ผู้ประกันตน
นายสุชาติยังกล่าวถึงรายงานของสํานักงานประกันสังคมพบว่า ภาพรวมของโครงการเป็นที่น่าพอใจ ราบรื่นดี ขั้นตอนต่างๆ ยังคงเป็นไปตามแนวทางและมาตรการที่กรมควบคุมโรค กระทรวงสาธารณสุขกําหนด หากพบผู้ประกันรายใดตรวจพบเชื้อจะถูกส่งตัวไปเข้ารับการรักษาที่โรงแรมที่เป็น HQ (Hospital Quarantine) ตามขั้นตอนของกระทรวงสาธารณสุข ผู้ประกันตนคลายความกังวลใจได้ซึ่งเป็นสถานที่รองรับการรักษาตามอาการและอยู่ในความดูแลของทีมแพทย์เป็นอย่างดี สําหรับโครงการดังกล่าวกระทรวงแรงงานยังมีแผนที่จะดําเนินการขยายจุดตรวจไปยังจังหวัดพื้นที่สีแดง อาทิ ปทุมธานี นนทบุรี ชลบุรี เชียงใหม่ สมุทรปราการ เป็นต้น
“ทั้งนี้ ผู้ประกันตนที่ไปในสถานที่เสี่ยง และเข้าข่ายเป็นกลุ่มเสี่ยงตามที่กระทรวงสาธารณสุข และ สปสช.กําหนด สามารถลงทะเบียนผ่านระบบออนไลน์ได้ที่เว็บไซต์https://sso.icntracking.com/icntracking/self_register.php เพื่อจองคิวตรวจโควิด-19 ซึ่งหากพบเชื้อสามารถเข้ารับการรักษาตามขั้นตอนที่กระทรวงสาธารณสุขกําหนดได้อย่างทันท่วงที”รมว.สุชาติกล่าวในตอนท้าย